Victor Fleming

Victor Fleming (23. helmikuuta 1889 La Cañada, Kalifornia, Yhdysvallat – 6. tammikuuta 1949 Cottonwood, Arizona, Yhdysvallat) oli yhdysvaltalainen elokuvaohjaaja.

Flemingin tunnetuimpia ohjauksia ovat Ihmemaa Oz (The Wizard of Oz, 1939), Tuulen viemää (Gone with the Wind, 1939) ja Tri Jekyll ja Mr. Hyde (Dr. Jekyll and Mr. Hyde, 1941). Fleming voitti parhaan ohjauksen Oscar-palkinnon elokuvastaan Tuulen viemää.

 Ura 
 Mykkäelokuvat 
Fleming aloitti elokuva-alalla sekalaisissa töissä 1910-luvun alussa ja eteni pian kameramieheksi useissa Allan Dwanin elokuvissa. 1915 hän oli päätynyt kuvaajaksi ja Dwanin Douglas Fairbanks -elokuvien lisäksi hän oli myös yksi D. W. Griffithin Kansakunnan synnyn kuvaajista.

Flemingin ensimmäinen ohjaustyö oli Fairbanks-elokuva Aivan tuiki hullu (When the Clouds Roll By 1919) United Artists -yhtiölle, jonka perustajajäseniä Fairbanks oli. Hänen ensimmäinen menestyselokuva oli Lord Jim 1925. Seuraavana vuonna hän ohjasi Clara Bow'n ensimmäisen menestyselokuvan Synti joka houkuttelee (The Mantrap). Kiusauksessa (The Way of All Flesh, 1927) pääosaa esitti Emil Jannings, joka sai roolistaan parhaan miespääosan Oscar-palkinnon.

 Äänielokuvat (1929–1948) 
Flemingin ensimmäinen äänielokuva oli The Virginian (1929), jonka myötä Gary Cooper nousi tähdeksi. Fleming siirtyi MGM:lle. Siellä hän ohjasi Clark Gablen läpimurtoelokuvan Saigonin kaunotar (Red Dust, 1932).

Vuonna 1939 saivat ensi-iltansa Flemingin tunnetuimmat teokset: Ihmemaa Oz ja Tuulen viemää. Kumpaankin elokuvaan hänet palkattiin korvaamaan aikaisemmat ohjaajat. Ihmemaa Oz ei menestynyt hyvin, joidenkin lähteiden mukaan se olisi jo tuottanut tappiota ensi-iltakierroksellaan, mutta televisioesitysten myötä siitä on tullut klassikko. Tuulen viemää sen sijaan oli jättimenestys heti alusta alkaen.

Flemingin 1940-luvun elokuvat tuottivat kaikki hyvin – En lennä yksin (A Guy Named Joe) oli MGM:n tuottoisimpia elokuvia 1944. Vain hänen viimeiseksi jäänyt elokuva Orleansin neitsyt ei menestynyt.

 Filmografia 
Tämä on luettelo Flemingin ohjaustöistä:
 Vuosi  Alkuperäinen nimi  Suomenkielinen nimi 1919When the Clouds Roll By Aivan tuiki hullu 1920The Mollycoddle Vetelys 1921Woman's Place  1921Mama's Affair Mamman vallan alla 1922Anna Ascends  1922Red Hot Romance  1922The Lane That Had No Turning  1923The Call of the Canyon Kultainen nuoriso 1923To the Last Man Viimeiseen mieheen 1923Law of the Lawless Laittomien laki 1923Dark Secrets Hämärän salaisuudet 1924Code of the Sea Meren laki 1924Empty Hands  1925Lord Jim  1925A Son of His Father Jack Morgan Arizonasta 1925Adventure Seikkailuja etsimässä 1925The Devil's Cargo Paholaisen laivalasti 1926Mantrap Synti joka houkuttelee 1926The Blind Goddess  1927The Rough Riders Tovereita elämässä ja kuolemassa 1927Hula  Hula 1927The Way of All Flesh Kiusaus 1928The Awakening Herääminen 1929The Virginian  1929The Wolf Song Suden laulu 1929Abie's Irish Rose Rakkauden evankeliumi 1930Renegades Saharan auringon alla 1930Common Clay Avioton äiti 1931Around the World in 80 Minutes with Douglas Fairbanks Maailman ympäri 80 minuutissa 1932Red Dust Saigonin kaunotar 1932The Wet Parade  1933Bombshell Bombshell 1933The White Sister Valkoinen sisar 1934Treasure Island Aarresaari 1935The Farmer Takes a Wife  1935Reckless Trocadero 1937Captains Courageous Meren urhoja 1938Test Pilot Nykypäivän sankarit 1939Gone with the Wind Tuulen viemää 1939The Wizard of Oz Ihmemaa Oz 1941Dr. Jekyll and Mr. Hyde Tri Jekyll ja Mr. Hyde 1942Tortilla Flat Tyhjäntoimittajien kerho 1943A Guy Named Joe En lennä yksin 1945Adventure Seikkailu 1948Joan of Arc Orleansin neitsyt

 Lähteet 

 Aiheesta muualla 



Luokka:Yhdysvaltalaiset elokuvaohjaajat
Luokka:Hollywood Walk of Fame
Luokka:Parhaan ohjauksen Oscar-palkinnon saajat
Luokka:Vuonna 1889 syntyneet
Luokka:Vuonna 1949 kuolleet